สวัสดีค่ะพอดีมีความกังวลใจเพราะลืมกินยาคุมกำเนิด เม็ดสุดท้าย (เม็ดที่21) ยี่ห้อพรีมค่ะ และได้มีเพศสัมพันในวันที่ลืม มานึกได้อีกทีผ่านไป2วันแล้วเลยกินยาคุมฉุกเฉินแบบ 1เม็ดเข้าไป ตอนนี้ ยังไม่มีประจำเดือนมาเลยค่ะ เลยกังวลใจว่าท้องหรือไม่ค่ะ ขอบค่ะ(ลืมกินเม็ดสุดท้ายวันเสาร์ ที่11 กุมภา และกินยาคุมฉุกเฉินวันที่ จัน ที่ 13 กุมภา)
สวัสดีค่ะ งาน,หากลืมทานยาคุมกำเนิดเม็ดที่ 21 ซึ่งเป็นเม็ดสุดท้าย แล้วได้มีเพศสัมพันธ์ไป ก็ไม่จำเป็นต้องทานยาคุมฉุกเฉินไป เพราะโอกาสในการตั้งครรภ์ยังมีน้อยมากอยู่ แต่หลังจากวันที่ลืมทานยา ให้เว้นระยะไป 6 วัน หรือหากนับจากวันที่ทานยาเม็ดที่ 20 ก็ให้เว้นระยะไป 7 วัน แล้วจึงเริ่มทานยาคุมแผงใหม่ (ซึ่งก็คือวันที่ 18 ก.พ. ที่ต้องเริ่มทานยาแผงใหม่) การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะอย่างไรก็ตาม หากได้ทานยาคุมฉุกเฉินไปในวันที่ 13 ก.พ. ก็ย่อมจะมีผลทำให้ประจำเดือนไม่มาในช่วงเว้นระยะนี้ค่ะ แต่ก็ไม่ได้ถือว่ามีผลอะไร แล้วเมื่อถึงวันที่ 18 ก.พ. ก็ควรต้องเริ่มทานแผงใหม่แม้จะไม่มีประจำเดือนมาค่ะ ส่วนประจำเดือน ก็ต้องรอให้ทานยาแผงใหม่ครบเสียก่อนค่ะ แต่หากกังวลเรื่องการตั้งครรภ์ ก็ให้ตรวจหาการตั้งครรภ์เมื่อผ่านไปแล้วอย่างน้อย 2 สัปดาห์ค่ะการจะทานยาคุมฉุกเฉินนั้น จะทานเมื่อลืมทานยาตั้งแต่ 2 วันขึ้นไป หากลืมแค่ 1 วัน ไม่ต้องทานยาคุมฉุกเฉินค่ะ